А тэатр, між іншым, хвалюе ўсё тая ж праблема. Беларуская пастаноўка будзе патрабаваць ад творчай групы сіл і часу для марных высілкаў. Бо перад вачыма – многія і многія прыклады беларускіх, найперш, опер, якія былі пастаўлены, але ў рэпертуары не затрымаліся. Нават на маёй памяці быў прыклад, калі адзін з такіх спектакляў быў вылучаны на Дзяржаўную прэмію Беларусі. Але на той час, калі камісія сабралася разглядаць пададзеныя заяўкі і больш падрабязна знаёміцца з творамі, спектакля ў рэпертуары ўжо… не было. І камісія прымала рашэнне на аснове прагляду відэакасеты. Опера ўсё ж атрымала прэмію – паводле музыкі, абсалютна заслужана. Але тут і сапраўды ёсць аб чым задумацца…